Keimunokurangan primer

Keimunokurangan primer merupakan sejenis gangguan yang melibatkan kehilangan atau kegagalan fungsi sebahagian daripada sistem imun pada tubuh badan. Untuk dikategorikan sebagai keimunokurangan primer (PID), kekurangan imun mestilah berlaku sejak lahir dan bukan disebabkan oleh faktor sekunder seperti punca penyakit lain, punca rawatan perubatan atau punca pendedahan alam sekitar kepada toksin. Kebanyakan keimunokurangan primer adalah berkaitan dengan gangguan genetik; kebanyakan pesakit didiagnosis pada kanak-kanak di bawah umur satu tahun, walaupun bentuk yang lebih ringan mungkin tidak dapat dikecami sehinggalah pesakit tersebut menjadi dewasa. Walaupun terdapat lebih 430 ralat keimunan pralahir yang diiktiraf setakat tahun 2019, sebahagian besar daripadanya merupakan PID yang sangat jarang berlaku dalam kalangan populasi umum. Kira-kira 1 daripada 500 orang di Amerika Syarikat dilahirkan dengan keimunokurangan primer. Kekurangan imun boleh mengakibatkan jangkitan penyakit secara berterusan atau berulang, gangguan auto-radang, tumor, dan gangguan pada pelbagai organ. Pada masa ini terdapat rawatan terhad untuk keadaan ini; kebanyakannya khusus untuk jenis PID tertentu. Penyelidikan kini sedang menilai penggunaan pemindahan sel stem (HSCT) dan terapi gen eksperimen sebagai cara rawatan untuk sesetengah subset terhad dibawah kategori PID.

 Rujukan 

 Pautan luar 

 Kesatuan Antarabangsa Persatuan Imunologi (IUIS)
Kategori:Keimunokurangan
Kategori:WPPER